సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Stock Market Today: యస్ బ్యాంక్ జోరు.. సూచీల లాభాల ముగింపు
నిఫ్టీ బ్యాంక్‌ ఇండెక్స్‌ రోజంతా నష్టాల్లో ట్రేడైనప్పటికీ, ముగింపు సమయంలో యస్‌ బ్యాంక్‌, ఎస్‌బీఐ, యాక్సిస్‌ బ్యాంక్‌ షేర్ల ర్యాలీతో 15 పాయింట్ల లాభంతో 27,266 వద్ద ముగిసింది. ఐటీ, ఎఫ్‌ఎంజీసీ, రియల్టీ ఇండెక్స్‌ లాభాల్లో ముగిశాయి.
Samayam Telugu | Updated:
Jan 24, 2019, 06:08PM IST
హైలైట్స్
86 పాయింట్ల లాభంతో 36,195కు సెన్సెక్స్
18 పాయింట్ల లాభంతో నిఫ్టీ
10,850 వద్ద ముగింపు
యస్ బ్యాంక్ షేరు 8 శాతం ర్యాలీ, భారతీ ఇన్‌ఫ్రాటెల్ 5 శాతం డౌన్
దేశీ స్టాక్ మార్కెట్ గురువారం లాభాల్లోనే ముగిసింది. ఇండెక్స్‌ల రెండో రోజుల వరుస నష్టాలకు బ్రేకులు పడ్డాయి. నిఫ్టీ 18 పాయింట్ల లాభంతో 10,850 వద్ద, సెన్సెక్స్‌ 86 పాయింట్లు పెరిగి 36,195 వద్ద క్లోజయ్యాయి.
ట్రేడింగ్ చివర అరగంటలో హెవీవెయిట్‌ షేర్లలో జరిగిన కొనుగోళ్లతో లాభాల్లో ముగిసింది. అంతర్జాతీయ మార్కెట్ల బలహీన సంకేతాలు సహా వివిధ కంపెనీల మూడో త్రైమాసికి ఆర్థిక ఫలితాల విడుదల నేపథ్యంలో ఇంట్రాడేలో సూచీలు లాభనష్టాల మధ్య ఊగిసలాడాయి. చివరి అరగంటలో యస్‌ బ్యాంక్‌కు కొత్త సీఈవోను నియమిస్తున్నట్లు వార్తలు వెలువడటంతో ఆ షేరు జోరుగా ర్యాలీ చేసింది. అలాగే హెచ్‌డీఎఫ్‌సీ, రిలయన్స్‌ ఇండస్ట్రీస్‌, టీసీఎస్‌, ఇన్ఫోసిస్‌ తదితర హెవీవెయిట్‌ షేర్లలో అనూహ్యంగా కొనుగోళ్లు జరగడంతో సూచీలు లాభపడ్డాయి.
నిఫ్టీ బ్యాంక్‌ ఇండెక్స్‌ రోజంతా నష్టాల్లో ట్రేడైనప్పటికీ, ముగింపు సమయంలో యస్‌ బ్యాంక్‌, ఎస్‌బీఐ, యాక్సిస్‌ బ్యాంక్‌ షేర్ల ర్యాలీతో 15 పాయింట్ల లాభంతో 27,266 వద్ద ముగిసింది. ఐటీ, ఎఫ్‌ఎంజీసీ, రియల్టీ ఇండెక్స్‌ లాభాల్లో ముగిశాయి. అటో, ఫార్మా, ఫైనాన్స్‌ సర్వీసెస్‌ ఇండెక్స్‌లు నష్టాలతో ముగిశాయి.
ఎన్ఎస్ఈలో యస్ బ్యాంక్, రిలయన్స్, టీసీఎస్, జేఎస్‌డబ్ల్యూ స్టీల్, టెక్ మహీంద్రా షేర్లు ర్యాలీ చేశాయి. యస్ బ్యాంక్ ఏకంగా 8 శాతానికి పైగా లాభపడింది. కొత్త సీఈవో నియామకం ఇందుకు కారణం. అదే సమయంలో భారతీ ఇన్‌ఫ్రాటెల్, టాటా మోటార్స్, యూపీఎల్, అల్ట్రాటెక్ సిమెంట్, సన్ ఫార్మా షేర్లు నష్టపోయాయి. భారతీ ఇన్‌ఫ్రాటెల్ 5 శాతానికి పైగా పడిపోయింది.
అంతర్జాతీయ మార్కెట్‌లో ముడి చమురు ధరలు తగ్గాయి. బ్రెంట్ క్రూడ్ ధర బ్యారెల్‌కు 0.51 శాతం క్షీణతతో 60.48 డాలర్ల వద్ద, డబ్ల్యూటీఐ క్రూడ్ ధర బ్యారెల్‌కు 0.19 శాతం క్షీణతతో 52.52 డాలర్ల వద్దగా ఉంది.